****

**Lietuvos KARIUOMENĖS logistikos valdybos**

**ĮGULŲ aptarnavimo tarnyba**

|  |
| --- |
| Biudžetinė įstaiga, Šv. Ignoto g. 8, LT-01120 Vilnius.  Duomenys kaupiami ir saugomi Juridinių asmenų registre, kodas 188732677, PVM mokėtojo kodas LT887326716.  Tarnybos duomenys: biudžetinės įstaigos filialas, Mindaugo g. 26, LT-03215 Vilnius, tel. (8 5) 278 5343,  faks. (8 5) 211 3844, filialo kodas 300066843 |

**MAŽOS VERTĖS VIEŠOJO PIRKIMO**

**„RISB Kareivinių 28O4p (Kairiūkščio g. 14, Vilnius) patalpų**

**ir san. mazgų remontas“**

**SKELBIAMOS APKLAUSOS SPECIALIOSIOS SĄLYGOS**

**Versija Nr.1**

TURINYS

[1. Bendra informacija 2](#_Toc137194947)

[2. Pirkimo objektas 2](#_Toc137194948)

[3. Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai 3](#_Toc137194949)

[4. Reikalavimai, susiję su nacionaliniu saugumu 3](#_Toc137194950)

[5. Specialieji reikalavimai pasiūlymų rengimui ir pateikimui 3](#_Toc137194951)

[6. Pasiūlymo galiojimo užtikrinimas 4](#_Toc137194952)

[7. Pasiūlymų vertinimas 4](#_Toc137194953)

[8. Sutarties sudarymas 5](#_Toc137194954)

[9. Kitos sąlygos 5](#_Toc137194955)

# Bendra informacija

1.1. Perkančioji organizacija – **Lietuvos Kariuomenės Logistikos valdybos Įgulų aptarnavimo tarnyba**, juridinio asmens kodas 300066843, adresas Mindaugo g. 26, LT – 03215 Vilnius, darbo laikas I-IV 8.00-17.00, V 8.00-15.45. Perkančioji organizacija nėra PVM mokėtojas (PVM mokėtojas yra Lietuvos kariuomenė).

1.2. Pirkimas neatliekamas naudojantis centralizuotų pirkimų katalogu, nes CPO.LT šiuo metu neatlieka pirkimo objektą atitinkančių pirkimų.

1.3. Pirkimo Komisija nesudaroma. Pirkimo procedūras vykdo pirkimo organizatorius - perkančiosios organizacijos įgaliotas asmuo palaikyti tiesioginį ryšį su tiekėjais ir gauti iš jų pranešimus CVPIS priemonėmis, susijusius su pirkimų procedūromis.

1.4. Atliekamas žaliasis pirkimas. Pirkimas vykdomas vadovaujantis [Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“](https://www.e-tar.lt/portal/lt/legalAct/TAR.4B60A8C9678B/asr) 4 punkto 4.3. papunkčiu. Aplinkos apaugos kriterijai nustatyti specialiųjų pirkimo sąlygų **2 priede.**

1.5. Bendrosios pirkimo sąlygos yra neatskiriama šių pirkimo sąlygų dalis.

# Pirkimo objektas

2.1. Perkančioji organizacija numato įsigyti **RISB Kareivinių 28O4p (Kairiūkščio g. 14, Vilnius) patalpų ir san. mazgų remonto darbus.** Reikalavimai pirkimo objektui, darbų apimtys, techninės specifikacija nustatyti specialiųjų pirkimo sąlygų **3 priede** „Paprastojo remonto darbų kiekio žiniaraščiuose Nr. ST-208, Nr. ST-274 (toliau – 3 priedas) ir **6 priede** „Sutarties projektas“ (toliau – 6 priedas).

2.2. Darbų atlikimo vieta - Kairiūkščio g. 14, Vilnius.

2.3. Darbų atlikimo terminas – 4 mėn.

2.4. Pirkimo objektas į dalis neskaidomas. Tiekėjai privalo pateikti pasiūlymą visai pirkimo objekto apimčiai.

2.5. Pasiūlymo kaina negali viršyti pirkimui suplanuotos maksimalios lėšų sumos – 54 214,88 EUR be PVM / **65 600,00 Eur su PVM.** Pasiūlymai, viršyję pirkimui suplanuotas lėšas, bus atmetami, dėl per didelės, perkančiąjai organizacijai nepriimtinos kainos.

2.6. Sutarčiai taikoma fiksuotos kainos kainodara.

2.7. Jeigu apibūdinant pirkimo objektą techninėje specifikacijoje nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, turi būti laikoma, kad kiekviena tokia nuoroda yra pateikta su žodžiais „arba lygiavertis“.

2.8. Jeigu apibūdinant pirkimo objektą techninėje specifikacijoje nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“.

# Tiekėjų pašalinimo pagrindai, kvalifikacijos reikalavimai ir reikalaujami kokybės vadybos sistemos ir (arba) aplinkos apsaugos vadybos sistemos standartai

3.1. Reikalavimai dėl tiekėjo ir subtiekėjų (jeigu taikoma), ūkio subjektų, kurių pajėgumais tiekėjas remiasi, pašalinimo pagrindų nebuvimo bei jų nebuvimą patvirtinantys dokumentai nurodyti specialiųjų pirkimo sąlygų **1 priede** „Tiekėjų pašalinimo pagrindai“ (toliau – 1 priedas). Pažymų, patvirtinančių tiekėjo pašalinimo pagrindų nebuvimą, nereikalaujama, išskyrus atvejus, kai kyla pagrįstų abejonių dėl tiekėjo patikimumo.

3.2. Tiekėjams nustatomi kvalifikacijos reikalavimai ir aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti specialiųjų pirkimo sąlygų **2 priede** ,,Tiekėjų kvalifikacijos reikalavimai ir aplinkos apsaugos vadybos sistemos standartų reikalavimai“. Tiekėjas, teikdamas pasiūlymą, įsipareigoja, kad sutartį vykdys tik teisę verstis atitinkama veikla turintys asmenys.

3.3. **Tiekėjas teikdamas pasiūlymą, kartu su pasiūlymu, turi pateikti „Tiekėjų pašalinimo pagrindų, kvalifikacijos reikalavimų, aplinkos apsaugos vadybos sistemos standartų ir nacionalinio saugumo atitikties deklaraciją“** (toliau – Tiekėjo atitikties deklaracija) pateiktą 8 priede, dėl atitikties 1 ir 2 priede nustatytiems reikalavimams. Tiekėjo atitiktį kvalifikaciniams ir aplinkos apsaugos reikalavimams patvirtinančių dokumentų bus reikalaujama pateikti tik iš to dalyvio, kurio pasiūlymas, sudarius pasiūlymų eilę, bus pripažintas galimu laimėtoju.

3.4. Tiekėjas teikdamas pasiūlymą neturi pateikti EBVPD.

# Reikalavimai, susiję su nacionaliniu saugumu

4.1. Tiekėjas, dalyvaujantis pirkime, turi atitikti VPĮ 45 straipsnio 21 dalies 1-6 punktuose nurodytų sąlygų nebuvimą. Tiekėj**as kartu su pasiūlymu turi pateikti Tiekėjo atitikties deklaraciją** dėl atitikties VPĮ 45 straipsnio 21 dalies 1-6 punktams ( Tiekėjo atitikties deklaracija“, 8 priedas).

4.2. Perkančiajai organizacijai kilus abejonių dėl tiekėjo deklaracijoje nurodytos informacijos teisingumo, prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus perkančiajai organizacijai priimtinus dokumentus ir (ar) paaiškinimus. Tokių dokumentų ir (ar) paaiškinimų perkančioji organizacija gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą. Perkančioji organizacija atmes tiekėjo pasiūlymą, jei bus tenkinama bent viena VPĮ 45 straipsnio 21 dalies 1-6 punktuose nurodytų sąlygų.

# Specialieji reikalavimai pasiūlymų rengimui ir pateikimui

5.1. **CVP IS pasiūlymo lango eilutėje „Prisegti dokumentus“ pateikiamas** tiekėjo pasirašytas pasiūlymas, parengtas pagal specialiųjų Pirkimo sąlygų 4 priedą **„Pasiūlymo forma“**. Pasiūlymo formoje nurodyti ir kiti, tiekėjo nuomone, būtini dokumentai (jų kopijos). **Kartu su pasiūlymu Tiekėjas turi pateikti „Tiekėjo atitikties deklaraciją“** dėl Tiekėjo pašalinimo pagrindų, kvalifikacinių reikalavimų, aplinkos apsaugos vadybos standartų ir nacionalinio saugumo atitikimo **(8 priedas).**

5.2. Pasiūlymas gali būti pasirašytas fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:

5.2.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;

5.2.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

5.3. Pasiūlymas turi būti parengtas lietuvių kalba. Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą.

5.4. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį pasiūlymų pateikimo dieną.

5.5. Bendra pasiūlymo kaina (sąnaudos) su PVM turi būti nurodoma dviejų skaitmenų po kablelio tikslumu. Šią kainą sudarančios kainos sudedamosios dalys ar įkainiai gali būti išreikšti neribojant skaitmenų po kablelio kiekio.

5.6. Tiekėjų pasiūlymuose nurodytos kainos bus vertinamos ir lyginamos su visais mokesčiais, įskaitant PVM.

# 6. Pasiūlymo galiojimo užtikrinimas

6.1. Perkančioji organizacija nereikalauja užtikrinti pasiūlymo galiojimą, tačiau pasilieka teisę kreiptis į teismą dėl žalos, atsiradusios dėl to, kad pasiūlymo galiojimo laikotarpiu tiekėjas pakeičia ar atšaukia savo pasiūlymą ar pirkimo laimėtojas atsisako sudaryti sutartį, atlyginimo.

# Pasiūlymų vertinimas

7.1. Perkančioji organizacija ekonomiškai naudingiausią pasiūlymą išrenka pagal tiekėjo pasiūlyme nurodytą kainą, kuri turi būti apskaičiuota ir nurodyta taip, kaip reikalaujama specialiųjų pirkimo sąlygų 4 priede.

7.2. Laimėjusiu pasiūlymu galės būti pripažintas tik 1 (vienas) ekonomiškai naudingiausias pasiūlymas, esantis pasiūlymų eilės pirmojoje vietoje.

7.3. Vertinamas tik tas pasiūlymas, kuris nustatomas kaip galimas laimėtojas (2017 m. birželio 28 d. įsakymu Nr. 1S-97 patvirtinto Mažos vertės pirkimų tvarkos aprašo 24.3.12.12. papunktis), vadovaujantis specialiųjų pirkimo sąlygų 5 priedu.

**7.4. Perkančioji organizacija atmes tiekėjo pasiūlymą, jeigu kartu su pasiūlymu nebus pateikti šie pirkimo sąlygose reikalaujami pateikti dokumentai:**

**7.4.1. Tiekėjo atitikties deklaracija (8 priedas).** Tiekėjo kvalifikaciją ir aplinkos apsaugos vadybos reikalavimus patvirtinantys dokumentai bus reikalaujami pateikti tik to tiekėjo, kurio pasiūlymas pagal vertinimo rezultatus galės būti pripažintas laimėjusiu.

# 8. Sutarties sudarymas

8.1. Ši pirkimo procedūra atliekama siekiant sudaryti sutartį su tiekėju, kurio pasiūlymas, vadovaujantis pirkimo sąlygose nustatyta tvarka, bus pripažintas laimėjęs, o jei pirkimas skaidomas į dalis – su tiekėjais, kurių pasiūlymai bus pripažinti laimėję. Sutarties sąlygos pateikiamos specialiųjų pirkimo sąlygų 6 priede.

# 9. Kitos sąlygos

9.1. Rangovas, prieš pateikdamas pasiūlymą, kviečiamas apžiūrėti objektą, kad galėtų tinkamai parengti pasiūlymą (be papildomų darbų). Kontaktinis asmuo – LK LV ĮAT Vilniaus įgulos aptarnavimo centro IPS statybos vyresn. inžinierius kpt. Žygimantas Jakštas, tel. +370 706 72804, el. p. [zygimantas.jakstas@mil.lt](mailto:zygimantas.jakstas@mil.lt).

9.2. **Rangovas įsipareigoja po Sutarties pasirašymo per 3 darbo dienas pateikti Užsakovui Lokalines sąmatas ir Kalendorinį darbų vykdymo grafiką.**

9.3. Pirkimo dokumentų paaiškinimų ir patikslinimų terminai yra nurodyti pirkimų sąlygų 7 priede.